jkorsvik/nowiki_second_scrape_merged huggingface dataset:
Einar J. Hareide

Einar J. Hareide (født 27. april 1959 i Hareid) er en norsk industridesigner. Han er utdannet ved Statens Håndverks- og Kunstindustriskole (1980–81) og ved Högskolan för Design och Konsthantverk i Göteborg (1985). Hareide er mest kjent for tiden som designsjef hos svenske SAAB. Han begynte å arbeide for Saab i studietiden i Göteborg. Hareide formga bilene SAAB 900 fra 1994 og SAAB 9-5 fra 1997. Han var sjefsdesigner hos Saab 1995-1999 og har siden drevet eget firma. Han har også designet båter.


== Referanser ==
PZ Myers

Paul Zachary Myers (født 9. mars 1957 i Kent i Washington) er en amerikansk biolog, skeptiker og ateist.
Myers er associate professor (omtrent det samme som førsteamanuensis) ved University of Minnesota i Morris. Han har markert seg som svært kritisk til  kreasjonisme og intelligent design. Han ble først kjent for sine innlegg i gruppen talk.origins på usenet. I juni 2002 startet han sin egen blogg, Pharyngula.


== Referanser ==


== Eksterne lenker ==
(en) Offisielt nettsted 
(en) PZ Myers – kategori av bilder, video eller lyd på Commons
Erik Paaske

Erik Johannes Paaske (født 21. august 1933 i Kolding, død 13. juni 1992) var en dansk skuespiller og sanger.


== Biografi ==
Erik Paaske var sønn av en sementstøper og gikk helt tradisjonelt i lære som murer i årene 1948-1952. Deretter arbeidet han i seks år som murersvenn på Kolding kanten og livnærte seg dessuten som gårdsanger og ballmusiker. Hans hobby var å spille amatørkomedie.
Skuespilleren Søren Weiss oppfordret ham under et besøk i Kolding til å reise til København for å bli profesjonell skuespiller. I 1958 ble han elev på Det kongelige Teaters elevskole og inngikk etter elevtiden i teaterets faste ensemble fra 1961 og fram til 1974. Etter en avstikker til Holstebro Revyen som kunstnerisk leder forlot han Det kongelige Teater i 1974. Siden ble han frilans med særlig tilknytning til Folketeatret. Han hadde også engasjementer blant annet i Lorry, Amager Scenen, Det Danske Teater, Cirkusrevyen og revyen i Holstebro. Erik Paaske hadde stor suksess som Tewje i Spelemann på taken, som han spilte i Aalborg Teater, i Odense Teater og på Nørrebros Teater.
Han ble dansk folkeeie etter store TV-suksesser i 1967 som overbetjent Gormsen i Ka' De li' østers? og i 1971 som den trivelige redaktøren Heilbunth, formann for Ædedolkenes Klub i Livsens Ondskab. I 1965 hadde han hovedrollen i Hr. menigmand en nordisk TV-film produsert av svensk TV. Erik Paaske ble kjent og populær som visesanger, sang inn danske sanger og viser på grammofonplater og var ofte på turne rundt i landet som underholder ved kongresser og fester. Blant annet sang han i 1971 En fattig troubadour. 
Han er begravet på Frederiksberg ældre kirkegård.


== Filmologi (utvalg) ==


=== Skuespiller 1990-tallet ===


=== Skuespiller 1980-tallet ===


=== Skuespiller 1970-tallet ===


=== Skuespiller 1960-tallet ===


== Priser og utmerkelser ==
1992 – Olaf Ussings legat
1984 – LOs kulturpris
1979 – Teateranmeldernes ærespris Teaterpokalen for rollen som Hr. Puntila.
Olaf Poulsens Mindelegat


== Referanser ==


== Eksterne lenker ==
(en) Erik Paaske på Internet Movie Database 
(sv) Erik Paaske i Svensk Filmdatabas 
(da) Erik Paaske på Filmdatabasen 
(da) Erik Paaske på danskefilm.dk 
(da) Erik Paaske på danskfilmogtv.dk 
(da) Erik Paaske på Scope 
(fr) Erik Paaske på Allociné 
(en) Erik Paaske på AllMovie 
(en) Erik Paaske hos The Movie Database 
(da) Erik Paaske hos danskefilmstemmer.dk 
(en) Erik Paaske på Discogs 
(en) Erik Paaske på MusicBrainz 
Erik Paaske hos Den danske film database
Ibsen rolle
Atletico Roma FC

Atletico Roma Football Club (tidligere Cisco Roma) er en italiensk fotballklubb fra Roma. Klubben ble grunnlagt i 2004 etter fusjonen mellom AS Lodigiani og Cisco Calcio Roma. Klubben spiller i Lega Pro Prima Divisione, og draktfargen er rød og hvit.

AS Lodigiani var kjent for å ha ett av italias beste juniorakademi, og har fått frem spillere som Luigi Apolloni, Valerio Fiori, Emiliano Moretti og Francesco Totti. Cisco Roma har fortsatt å satse på talentutvikling.
Cisco Roma hadde store ambisjoner om opprykk i 2006/2007 sesongen, etter å ha signert stjernespissen Paolo Di Canio fra SS Lazio. Klubben kom på andreplass, men tapte i semifinalen i playoff-kampen mot Reggiana.


== Kjente spillere ==
 Luigi Apolloni
 Paolo Di Canio
 David Di Michele
 Valerio Fiori
 Emiliano Moretti
 Andrea Silenzi
 Luca Toni
 Francesco Totti


== Eksterne lenker ==
Offisielt nettsted 
(en) Atletico Roma Football Club – kategori av bilder, video eller lyd på Commons
Zjeleznogorsk (Kursk oblast)

Zjeleznogorsk (russisk: Железного́рск) er en by i Kursk oblast i Russland. Den ligger rundt 90 km nordvest for Kursk. Innbyggertall: 96 200 (est. 2005), 95 558 (folketelling 2002).
Zjeleznogorsk ble grunnlagt i 1957 i forbindelse med utbygging av jernmalm forekomster i Kursk magnetiske anomali. Den fikk bystatus i 1962.


== Referanser ==


== Eksterne lenker ==
Offisielt nettsted 
(en) Zheleznogorsk (Kursk Oblast) – kategori av bilder, video eller lyd på Commons
Dmitrijev-Lgovskij

Dmitrijev-Lgovskij (russisk: Дми́триев-Льго́вский) er en by i Kursk oblast i Russland. Den ligger ved elva Svapa (i Dneprs nedbørfelt), rundt 90 km nordvest for Kursk. Innbyggertall: 8 838 (folketelling 2002).


== Referanser ==


== Eksterne lenker ==
Offisielt nettsted 
(en) Dmitriev – kategori av bilder, video eller lyd på Commons
Sortlandshallen

Sortlandshallen er en idrettshall på Sortland i Nordland. Hallen ligger ved Sortland barneskole. Sortlandshallen har svømmebasseng på 25 meter og ballspillhall. Hallen har blant annet vært hjemmebane for Sortland ILs damelag i volleyball, som var i øverste divisjon på 1980-tallet.
Byggingen av Sortlandshallen begynte høsten 1971, og ballspillhallen ble tatt i bruk høsten 1973. Svømmehallen ble forsinket og kunne først tas i bruk over nyttår 1974.
Sortlandshallen brukes som kroppsøvingsanlegg av skolene på Sortland, og til svømmeundervisning av de fleste skolene i kommunen.


== Kilder ==
Alf Oxem: Bredde og topp i 100 år – Den organiserte idretten på Sortland 1901-2001. Idrettsklubbene i Sortland, 2002. ISBN 82-996511-0-7
Klara Lie

Klara Lie (født 2. september 1933) er en norsk politiker (KrF) og høgskolelektor. 
Lie er utdannet som sykepleier, helsesøster og familieterapeut. Hun har også tatt graden cand.polit. ved Universitetet i Oslo. Som lektor har hun undervist ved Høgskolen i Oslo. Hun har spesialisert seg innen temaene rusproblematikk, faglig veiledning og eksistensielle problem. Hun har blant annet arbeidet 15 år som narkotikakonsulent i Oslo helseråd.  Hun har engasjert seg i lokalpolitikken i 16 år, i OASE-bevegelsen siden 1977, i Storsalen menighet og i Kristen Forening for Helsepersonell.


== Kongens fortjenstmedalje ==
Lie fikk våren 2008 Kongens fortjenstmedalje i gull. Fylkesmann i Oslo, Hans J. Røsjorde stod for overrekkelsen. Hun fikk medaljen for sitt lange virke innen sosialmedisin.


== Bibliografi ==
Tidlig hjelp er dobbel hjelp, Universitetsforlaget, Oslo (1982)
Teorier og metoder i faglig veiledning for helse- og pedagogisk personell, Høgskolen i Oslos Forlag (1999)
Resultater av faglig veiledning etter utvidet systemisk metode, Høgskolen i Oslos Forlag (1999)
Hvordan møte eksistensielle og åndelige behov? Høgskoleforlaget , Kristiansand (2002)


== Referanser ==


== Eksterne lenker ==
Hjemmeside for Klara Lie
Sortland Historielag

Sortland Historielag dekker Sortland kommune i Nordland. Historielaget ble stiftet 4. februar 1985, og leder er Mathis Mathisen. Historielaget har blant annet utgitt Historisk Årbok for Sortland siden høsten 1985. Årboka ble gitt ut årlig til og med 1996 og annethvert år siden.
Sortland Historielag er medlem i Sortland Museumsstiftelse og Landslaget for lokalhistorie.


== Eksterne lenker ==
Sortland Historielag
Juan Antonio Rodríguez Villamuela

Juan Antonio Rodríguez Villamuela (født 1. april 1982 i Málaga) er en spansk fotballspiller fra Málaga som fra sommeren 2011 spiller for Getafe i Primera Division.
Han har tidligere spilt for Málaga og Deportivo La Coruña


== Eksterne lenker ==
(en) Juan Antonio Rodríguez Villamuela – Transfermarkt 
(en) Juan Antonio Rodríguez Villamuela – Soccerbase.com 
(en) Juan Antonio Rodríguez Villamuela – FootballDatabase.eu 
(en) Juan Antonio Rodríguez Villamuela – Soccerway 
(en) Juan Antonio Rodríguez Villamuela – FBref 
(es) Juan Antonio Rodríguez Villamuela – as.com
Obojan

Obojan (russisk: Обоя́нь) er en by i Kursk oblast i Russland. Den ligger ved elva Psjol, rundt 60 km sør for Kursk. Innbyggertall: 14 100 (est. 2005), 14 618 (folketelling 2002).
Obojan ble grunnlagt i 1639 som en festning ved den russiske statens sydlige grenser. Den fikk innvilget byrettigheter i 1779.


== Referanser ==


== Eksterne lenker ==
(ru) Offisielt nettsted 
(en) Oboyan – kategori av bilder, video eller lyd på Commons
Lgov

Lgov (russisk: Льгов) er en by i Kursk oblast i Russland. Den ligger ved elva Sejm (ei sideelv til Desna), rundt 60 km vest for Kursk. Innbyggertall: 22 900 (est. 2005), 23 783 (folketelling 2002), 25 643 (folketelling 1989).
Byen Lgov ble første gang nevnt i en krønike i 1152 under navnet Olgov, en avledning av det russiske navnet Oleg. Lgov ble jevnet med jorden av mongolene. I 1669 ble Lgov-klosteret bygget på stedet til den tidligere byen. Klosterets sloboda fikk innvilget byrettigheter som byen Lgov i 1779.


== Kjente personer fra Lgov ==
Nikolaj Asejev – dikter
Arkadij Gajdar – forfatter


== Referanser ==


== Eksterne lenker ==
Uoffisielt nettsted for Lgov
Rylsk

Rylsk (russisk: Рыльск) er en by i Kursk oblast i Russland. Den ligger ved elva Sejm (i Dneprs nedbørfelt), rundt 100 km vest for Kursk. Innbyggertall: 17 603 (folketelling 2002).


== Historie ==
Rylsk ble første gang nevnt i en krønike i 1152 som en av de severiske byer. Den ble et senter for et apanasje-fyrstedømme på slutten av 1100-tallet før den havnet under Storhertugdømmet Litauens herskere engang på 1300-tallet. Kasimir IV tildelte den Dmitrij Sjemjakas sønn Ivan, som hadde bosatt seg i Litauen. Ivans sønn Vasilij hoppet over til Storfyrstedømmet Moskva, men litauerne holdt byen til 1522. I Russlands urolige tider var den en av de første byene som ønsket den falske Dmitrij velkommen som tsar. Etter Ukrainas innlemmelse i det russiske keiserdømmet dro Rylsk fordeler av handelen mellom Ukraina og det øvrige Russland, og det bodde mange handelsmenn i byen.


== Referanser ==
Calima

For kriminalromanen av Herodes Falsk, se Calima (bok).Calima er et  værfenomen som innebærer het vind fra sør, sørøst eller øst, og som forekommer over Kanariøyene flere ganger hvert år, uansett årstid. Det er i gjennomsnitt 20 calimaer på Kanariøyene pr år.
Calima oppstår ved et høytrykk over Nord-Afrika som drar ut mot en passerende kaldfront nord for Kanariøyene. Med vinden følger støv og sand fra de tørre områdene i Nord-Afrika, der vinden begynner. Calima kan føre til ekstremt høye temperaturer når den forekommer og gjør at lufta ser disig ut.


== Insekter, bakterier og virus ==
Calimaer bringer ikke bare med seg sand, men også bakterier, virus, sopp, insekter, sporer og små, marine organismer. Eksperter skal ha talt over 150 typer bakterier i calima, og noen av disse kan være helsefarlige.
Av og til når det er store insektplager der sanden kommer fra, følger det med insekter slik som gresshopper.
Calimaer fører også med seg næringsstoffer som kan gi økt algevekst i havet.


== Februar 2020 ==
I februar 2020 inntraff den verste calimaen på over 40 år, ifølge lokale myndigheter. Alle åtte flyplasser på Kanariøyene ble stengt på grunn av dårlig sikt. Mellom 12 og 14 tusen passasjerer og 360 flyginger ble berørt.


== Bilder ==
Bildene under viser det samme stedet på Gran Canaria, på samme klokkeslett, men med fem dagers mellomrom.


== Meteorologisk symbol ==


== Referanser ==


== Eksterne lenker ==
The Calima. weatheronline
Her er calima-rådene Arkivert 7. august 2018 hos Wayback Machine.
(en) Calima (Sahara dust storm over the Canary Islands) – kategori av bilder, video eller lyd på Commons 
Kanariøyene under calima Arkivert 3. mars 2016 hos Wayback Machine.
Satellittbilder av calima m.m. Arkivert 28. juni 2011 hos Wayback Machine.
David Bache

David Ernest Bache (født 14. juni 1925, døde 26. november 1994) var en britisk bildesigner. Det meste av hans karriere jobbet han for Rover.
Bache ble født i Worcestershire. Han var sønn av fotballspilleren Joe Bache som spilte for Aston Villa og landslaget til England. I 1948 startet han som lærling hos Austin. I 1954 flyttet han over til Rovers styling office. Han arbeidet noe på P4-modellen, men hans første virkelig store jobb var på P5-modellen.I 1981 forlot han selskapet som da het Leyland for å opprette sitt eget designfirma, David Bache Associates. Av modeller han har designet er Land Rover serie II fra 1958 (1948-modellen hadde ikke design å snakke om). Dette designet er fortsatt i bruk med kun få endringer i dagens Land Rover Defender. 


== Noen av hans biler ==
Rover P5
Land Rover Series II
Rover P6
1964 Rover-BRM gassturbinbil (sammen med William Towns)
Range Rover
Rover SD1
Austin Maestro


== Referanser ==
Moss Aktiebryggeri

Moss Aktiebryggeri (1838–1997), bryggeriet var i Møllebyen i Moss. Moss Bryggeri har museum i lokalene.
Dagens Mossepils er basert på oppskrifter fra gamle Moss Bryggeri, etablert 1838, og som var Norges nest eldste bryggeri. Mossepilsen har dermed sine røtter over 170 år tilbake. Den er sammen med andre kjente øltyper fra MB en del av Moss bys kulturarv på lik linje med Morsa-akevitten.
Bryggeriet produserer Mossepils og andre pilsnertyper fra som Kong Carl, Moss Sommerøl og Moss Jubileumsøl. Til pils brukes edelhumlen Saaz. I tillegg har Mosseølets Venner laget et nytt øl i forbindelse med Mossekonventionens 200-årsjubileum i 2014.Mosseølets Venner er opptatt av å passe på at oppskriftene og råvarene blir benyttet i produksjonen i gamle Moss Bryggeris ånd.


== Eksterne lenker ==
Moss Bryggeri Moss byleksikon
Sjtsjigry

Sjtsjigry (russisk: Щигры́) er en by i Kursk oblast i Russland. Den ligger rundt 50 km nordøst for Kursk. Innbyggertall: 18 900 (est. 2005), 19 582 (folketelling 2002).
Byen Sjtsjgry har vært kjent siden 1600-tallet som landsbyen Troitskoje na Sjtsjigrakh (russisk: Троицкое на Щиграх). I 1779 fikk den byrettigheter, og navnet ble samtidig endret til Sjtsjigry.


== Referanser ==
Fatezj

Fatezj (russisk: Фатеж) er en by i Kursk oblast i Russland. Den ligger rundt 45 km nordvest for Kursk. Innbyggertall: 5 710 (folketelling 2002).
Fatezj ble grunnlagt på 1600-tallet. Byrettigheter ble innvilget i 1779.


== Referanser ==


== Eksterne lenker ==
Offisielt nettsted 
(en) Fatezh – kategori av bilder, video eller lyd på Commons
Sudzja

Sudzja (russisk: Суджа) ) er en by i Kursk oblast i Russland. Den ligger ved elva Sudzja (ei sideelv til Psjol), rundt 90 km sørvest for Kursk. Innbyggertall: 7 045 (folketelling 2002).
Sudzja ble grunnlagt på 1600-tallet som en del av festningssystemet som forsvarte de sydlige innfartsveiene til Moskva. Den fikk byrettigheter i 1664.


== Referanser ==
Kurtsjatov (Russland)

Kurtsjatov (russisk: Курча́тов) er en by i Kursk oblast i Russland. Den ligger ved elva Sejm, rundt 40 km vest for Kursk. Innbyggertall: 46 300 (est. 2005), 45 556 (folketelling 2002).
Kurtsjatov ble grunnlagt i 1968 i forbindelse med byggingen av Kursk kjernekraftverk. Bystatus ble innvilget i 1983. Byen er oppkalt etter den sovjetiske fysikeren Igor Kurtsjatov.


== Referanser ==


== Eksterne lenker ==
Offisielt nettsted 
(en) Kurchatov city, Russia – kategori av bilder, video eller lyd på Commons
Thetford

Thetford er en markedsby og et verdslig sogn i distriktet Breckland i grevskapet Norfolk i England. Stedet ligger på veien A11 mellom Norwich og London, rett sør for Thetford Forest. Det verdslige sognet har et areal på 22,55 km². Av industri er stedet kjent for Tulip International, en stor produsent av bacon og svinekjøtt. Etter den andre verdenskrig mottok byen folk fra London, og som et resultat økte byens antall betydelig. I henhold til folketellingen i 2011 har byen og sognet en befolkning på 24 833 innbyggere, beregnet til å utgjøre 26 176 i 2014.


== Historie ==
Ikenerne var en keltisk stamme som var bosatt i Norfolk og deler av Cambridgeshire. Arkeologiske spor antyder at Thetford var et betydningsfullt senter for ikenerne i sen jernalder og tidlig romersk periode. En seremoniell lund ble avdekket der under de arkeologiske undersøkelsene. I 1979 ble et depotfunn avdekket med romersk-britisk metallarbeider, kjent som Thetford-skatten, lokalisert rett utenfor Thetford. Det ble datert til rundt midten av 300-tallet e.Kr. Depoten besto av en samling av trettitre skjeer med inskripsjoner, tjue gullringer, fire hengende smykker, flere halskjeder og to bøyler dekorert med en dansende satyr. De er utstilt ved British Museum i London.
Fra gammelt av ble stedet sett på som hjemplassen til dronning Boudicca av ikenerne som gjorde opprør mot den romerske okkupasjonen.Thetford ble et viktig krysningssted over elven Little Ouse, og byen har fått sitt navn fra angelsaksiske Theodford i betydning theod = folk + ford = vadested, krysningspunkt. Elven Thet, som ligger i nærheten, har fått navnet sitt fra byen.
Den 20. november 869 ble Edmund martyren, den siste innfødte konge av East Anglia, drept av norrøne vikinger. For en tid var Edmund Englands nasjonale skytshelgen.
Domesday Book listet Vilhelm fra Bello Fargo som biskop av Thetford i 1085.


== Referanser ==


== Eksterne lenker ==
(en) Thetford – kategori av bilder, video eller lyd på Commons

Om  Thetford fra Genuki Norfolk
Thetfords turistnettsted
Pimp My Ride

Pimp My Ride er en amerikansk serie som gikk på MTV fra . Programmet går ut på at en heldig deltaker får sin gamle, falleferdige brukte bil reparert og lakkert på nytt av profesjonelle mekanikere. Programmet ble ledet av rapperen Xzibit.
Det ble også lagd en britisk og en norsk versjon av programmet. Den norske versjonen kom i 2012 og ble sendt på Viasat 4.


== Referanser ==


== Eksterne lenker ==
(en) Pimp My Ride på Internet Movie Database 
(en) Pimp My Ride på Metacritic
Heterochromis multidens

Heterochromis multidens er en art i gruppen ciklider. 
Det er en ferskvannsfisk som er endemisk til Kongo. 
Arten er trolig nærmere beslektet med andre neotropiske ciklider enn andre afrikanske ciklider. 


== Eksterne lenker ==
(en) Heterochromis multidens – oversikt og omtale av artene i WORMS-databasen 
(en) Heterochromis multidens i Encyclopedia of Life 
(en) Heterochromis multidens i Global Biodiversity Information Facility 
(en) Heterochromis multidens hos FishBase 
(en) Heterochromis multidens hos ITIS 
(en) Heterochromis multidens hos NCBI 
(en) Kategori:Heterochromis multidens – bilder, video eller lyd på Wikimedia Commons 
Heterochromis multidens – detaljert informasjon på Wikispecies 
(en) Heterochromis multidens - FishBase
Hundvikfjorden

Hundvikfjorden er navnet på en del av Nordfjord på kommunegrensen mellom Stad og Gloppen i Vestland. Fjordstykket er rundt 14 kilometer langt fra vest til øst, og har to sidefjorder i Gloppen kommune, Hyefjorden og Gloppefjorden.Fjordens innløp i vest er mellom Krokeneset i nord (ved fjordåpningen til Eidsfjorden) og Øksneelvane kraftverk i sør. Denne sørlige delen av fjorden ligger i Bremanger kommune. Fjordsidene har bare et fåtall spredde, isolerte garder ved fjordsidene, men på nordsiden av fjorden ligger bygden Hundvika, som har veisamband nordover til Nordfjordeid. Mellom innløpet til Hyefjorden og Gloppefjorden ligger neset Hestenesøyra, som trafikkeres av Rv615. På vestre side av Hyefjorden ligger Skjerdalen, Mettenes og Hyeneset, tre garder som er avhengige av båt for kommunikasjon.
Fjorden er omgitt av høye fjell, særlig mot sør der Skjerdingane stiger til 1276 meter over havet. Sør for Skjerdingane ligg Gjegnalundsbreen og fjelltoppen Gjegnet (1670 moh). På nordsiden av fjorden ligger de mindre toppene Hornet (719 moh) og Trollenykjen (899 moh). 
Mot øst ved ferjesambandet (E39) Anda – Lote slutter Hundvikfjorden, og Nordfjord fortsetter østover som Utfjorden.


== Referanser ==
Tsjuvasjer

Tsjuvasjene (tsjuvasjisk: чӑваш) er en folkegruppe i Russland. De snakker tsjuvasjisk, og har republikken Tsjuvasjia som kjerneområde.
Ved folketellingen i 2002 ble det registrert 1 637 000 tsjuvasjer i Russland. Omtrent 889 000 av disse bodde i selve den tsjuvasjiske republikken, resten for det meste i Tatarstan, Basjkortostan og Samara oblast. Det bur også en del tsjuvasjer i Kasakhstan.
Tsjuvasjene snakker tsjuvasjisk (men de som bor i byer, kan også russisk). 1 325 000 personer oppga at de mestret tsjuvasjisk i 2002.
Adam Gontier

Adam Wade Gontier (født 25. mai 1978 i Norwood i Ontario i Canada) var vokalist og gitarist i bandet Three Days Grace.


== Personlig liv ==
Gontier har, foruten sin egen mor, latt seg påvirke av band som The Beatles, Sunny Day Real Estate, Jeff Buckley, Pearl Jam og Alice in Chains.Hans mor var svært interessert i musikk og hørte også på all slags musikk, noe som tente Gontiers interesse for gitar. Adam Gontier skriver på Three Days Graces nettside: «My mother is a musician, so she's really the one who introduced me to the experience of performing live. She got me singing with jam bands in bars when I was 12 years old. The Seattle music scene really inspired me and my songwriting.»Gontier er for tiden på turné med sitt band Three Days Grace. 
På coveret på bandets album One-X er det trykket et sitat, hvor Gontier slår fast at: 
I'm on the edge and falling off/and I'm sick of feeling numb/Help me believe it's not the real me/Maybe we can turn it around/Cause it's not too late/I'm standing here alone/feeling so stepped on/It wont be long until I'm burning on the inside/I just don't care anymore/And it drags me down/Things are clear/I will not die/We are one. Sitatet er i realiteten deler av sanger fra albumet. 
Adam Gontier har flere tatoveringer; inkludert en solid, sort tatovering og utdrag av teksten til sangen «Never Too Late» ('Now and again we try to just stay alive maybe we'll turn it around 'cause it's not too late, it's never too late') på høyrearmen og en hyllest til bestemora si på venstrearmen. 
Gontier ble i 2005 lagt inn til rehabilitering på senteret CAMH (Centre for Addiction and Mental Health) i Toronto på grunn av en avhengighet av stoffet oksykodon. Her skrev han mange av sangene som er utgitt på albumet One-X, inkludert «Animal I Have Become», «Over and Over», «Pain» og «Riot». Han er i dag tørrlagt. En dokudramafilm som sentrerer rundt hans narkotikaavhengighet, kalt «Behind the Pain», ble lansert i 2007.Adam Gontier deltok i 2006 i Big Dirty Band-prosjektet (laget av Geddy Lee og Alex Lifeson) på Trailer Park Boys-soundtracket, sammen med andre kanadiske rockeartister som Lee, Lifeson, Care Failure, Jeff Burrows og Ian Thornley. 
Gontier deltok i [2007] på Apocalypticas sang «I Don't Care». Da Three Days Grace turnerte sammen med Breaking Benjamin og Seether opptrådte han sammen med Seether på sangen «Broken». Han sang da strofene som normalt blir sunget av Amy Lee, vokalisten i rockebandet Evanescence.


== Referanser ==


== Eksterne lenker ==
Offisielt nettsted 
(en) Adam Gontier på Internet Movie Database 
(en) Adam Gontier på Discogs 
(en) Adam Gontier på MusicBrainz 
(en) Adam Gontier på Songkick 
(en) Adam Gontier på Genius — sangtekster 
Adam Gontier på Myspace 
Adam Gontiers offisielle Bebo-side
Gontiers biografi på Caged Inside